Az itt használt jeladó úgy működik, hogy helyének x és y koordinátáját továbbítja. Jelet küld, ha a legutolsó küldés óta bármely koordináta változása elérte a 10 egységet. Ha nem történt ekkora elmozdulás, 5 perc elteltével akkor is mindenképpen jelenti helyét. A vevőegység egy fájlban rögzíti a jel érkezési idejét és a pozíciót. Előfordulhat, hogy a vétel meghiúsul, ezért lehetnek egymást követő adatsorok, amelyek között 5 percnél több idő telik el, vagy a koordináták változása 10 egységnél nagyobb. Rendelkezésére áll a jel.txt nevű adatfájl, amely egy napról tartalmaz adatokat időrendben. Soraiban öt egész szám található, egymástól egy-egy szóközzel elválasztva. Az első három szám a jeladás időpontját (óra, perc, másodperc) adja meg, a negyedik szám az x, az ötödik az y koordináta. A sorok száma legfeljebb 1000, a koordináták -10 000 és 10 000 közötti értékek lehetnek.

1. Olvasd be a jel.txt állomány tartalmát, tárold el a rögzített jelek adatait, és azok felhasználásával oldd meg a következő feladatokat.
2. Kérd be a felhasználótól egy jel sorszámát (a sorszámozás 1-től indul), és írd a képernyőre az adott jeladáshoz tartozó x és y koordinátát!
3. Készíts függvényt eltelt néven, amely megadja, hogy a paraméterként átadott két időpont között hány másodperc telik el! A két időpontot, mint paramétert tetszőleges módon lehet átadni. Használhatsz három-három számértéket, két tömböt vagy listát, de más, a célnak megfelelő típusú változót is. Ezt a függvényt később használd fel legalább egy feladat megoldása során!
4. Add meg, mennyi idő telt el az első és az utolsó észlelés között! Az időt óra:perc:mperc alakban írd a képernyőre!
5. Határozd meg azt a legkisebb, a koordináta-rendszer tengelyeivel párhuzamos oldalú téglalapot, amelyből nem lépett ki a jeladó! Add meg a téglalap bal alsó és jobb felső sarkának koordinátáit!
6. Írd ki a képernyőre, hogy mennyi volt a jeladó elmozdulásainak összege! Úgy tekintjük, hogy a jeladó két pozíciója közötti elmozdulása a pozíciókat összekötő egyenes mentén történt. Az összeget három tizedes pontossággal jelenítsd meg! A kiírásnál a tizedesvessző és tizedespont kiírása is elfogadott. Az i-edik és az i+1-edik pontok távolságát a GYÖK((xi-i+12+(yi-yi+1)2)képlet segítségével határozhatod meg.